6. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ  ΘΡΗΣΚΕΥΜΑΤΩΝ Αριθ. Φ. 1412/7311 της 8/31 Μαρτ. 1978 (ΦΕΚ Β΄ 286) Περί ρυθμίσεως θεμάτων φοιτήσεως, διδασκαλίας και τμηματικών εξετάσεων παρά τη Ιατρική Σχολή του Πανεπιστημίου Πατρών.  Έχοντες υπ’ όψει: 1.Τας διατάξεις του Ν. 641/1977 «περί ιδρύσεως και οργανώσεως Ιατρικών Σχολών και Πανεπιστημιακών Ιατρικών Κέντρων εις τα Πανεπιστήμια Πατρών, Ιωαννίνων και Θράκης εκτελέσεως έργων εις τα Ανώτατα Εκπαιδευτικά Ιδρύματα και άλλων τινών διατάξεων» 2)Το άρθρον 12 του Ν. 741/1977, 3)Την παρ. 5 της υπ’ αρ. 107/1962 Π.Τ.Σ. κυρωθείσης δια του άρθρ. 1 του Ν.Δ. 4263/1962 «περί εισιτηρίων διαγωνισμών εις άπαντα τα Ανώτατα Εκπαιδευτικά Ιδρύματα και άλλων τινών διατάξεων» και 4)Την πρότασιν της Συγκλήτου του Πανεπιστημίου Πατρών (συνεδριάσεις 133/1978 και 138/1978), αποφασίζομεν: Καθορίζομεν από του ακαδημαϊκού έτους 1977-78 τα θέματα φοιτήσεως διδασκαλίας μαθημάτων και τμηματικών εξετάσεων παρά τη Ιατρική Σχολή του Πανεπιστημίου Πατρών ως ακολούθως: Άρθρον 1. Φοίτησις- Αργίαι- Διακοπαί μαθημάτων 1.Η Φοίτησις εν τη Σχολή είναι εξαετής διαιρουμένη εις έξ έτη σπουδών (Α, Β, Γ, Δ, Ε, ΣΤ). Έκαστον δε έτος αποτελείται εκ δύο εξαμήνων ( Α΄ και Β΄ εξάμηνον). 2.Δι’ άπαντα τα έτη σπουδών τα μαθήματα του Α΄ εξαμήνου άρχονται την 1η Οκτωβρίου εκάστου έτους και λήγουν την 31ην Ιανουαρίου του επόμένου έτους, τα δε μαθήματα του Β΄ εξαμήνου άρχονται την 16ην Φεβρουαρίου εκάστου έτους και λήγουν την 31ην Μαΐου του ιδίου έτους. 3.Παραδόσεις μαθημάτων και εξετάσεις δεν διενεργούνται κατά τας διακοπάς των εορτών των Χριστουγέννων, αίτινες άρχονται την 23ην Δεκεμβρίου και λήγουν την 7ην Ιανουαρίου (συμπεριλαμβανομένων) κατά τας διακοπάς των εορτών του Πάσχα, ήτοι από της Μεγάλης Δευτέρας μέχρι της Κυριακής του Θωμά, κατά τας θερινάς διακοπάς, ήτοι κατά το από 16ης Ιουνίου μέχρι και 19ης Σεπτεμβρίου χρονικόν διάστημα, κατά την 17ην Νοεμβρίου κατά την εορτήν των Τριών Ιεραρχών, το τελευταίον Σάββατον των Απόκρεω το απόγευμα εκάστου Σαββάτου και κατά τα υπό του Νόμου 1811/1951 «Περί Κώδικος Καταστάσεως των δημοσίων διοικητικών υπαλλήλων» οριζομένας ημέρας αργίας. 4.Δι’ αποφάσεως του Πρυτάνεως μετά πρότασιν της Σχολής δύναται να διακόπτεται η διδασκαλία των μαθημάτων και η διεξαγωγή μέχρι πέντε (5) ημέρας δι’ αποφάσεως τη Συγκλήτου μέχρι δέκα πέντε (15) ημέρας.  Η διακοπή δύναται να αναφέρεται και εις την διδασκαλίαν συγκεκριμένων μαθημάτων, του Πρυτάνεως υποχρεουμένου όπως ενημερώνη σχετικώς το Υπουργείον Εθνικής Παιδείας και Θρησκευμάτων. (Μετά την σελ. 628,506) Σελ. 628,507 Τεύχος 675-Σελ. 35 Σχολή Επιστημών Υγείας Παν/μίου Πατρών 31.Ζ.δ.5-6 Άρθρον 2. Διδασκόμενα εξεταζόμενα μαθήματα Ωρολόγια  Προγράμματα 1.Τα καθ’ έκαστον έτος διδασκόμενα και εξεταζόμενα μαθήματα είναι τα διαλαμβανόμενα εν τω οικείω προγράμματι σπουδών της Σχολής υποχρεωτικά ως και κατ’ επιλογήν τοιαύτα.  2.Η παρακολούθησις των παραδόσεων των μαθημάτων και των εργαστηριακών και κλινικών ασκήσεων είναι υποχρεωτική δια τους φοιτητάς.  3.Περαιτέρω οι φοιτηταί δύνανται να παρακολουθούν προαιρετικώς και μαθήματα ή ειδικά φροντιστήρια οργανούμενα κατά τα άρθρα 143 και επόμενα του Νόμου 5343/1932. Περί αυτών δημοσιεύεται σχετικός κατάλογος κατά την έναρξιν του διδακτικού εξαμήνου ομού μετά του ωρολογίου προγράμματος της Σχολής. 4.Τα ωρολόγια προγράμματα διδασκαλίας μαθημάτων εκάστου εξαμήνου καταρτίζονται υπό του Κοσμήτορος και κοινοποιούνται προ της ενάρξεως αυτού.  Άρθρον 3. Επιλογή μαθημάτων 1.Η επιλογή μαθημάτων δηλούται υπό των φοιτητών, των μεν πρωτοετών κατά την εγγραφήν των, των δε φοιτητών των λοιπών ετών φοιτήσεως κατά χρονικόν διάστημα καθοριζόμενον υπό της Σχολής.  2.Η κατά τα ανωτέρω επιλογή γνωστοποιείται προς την Γραμματείαν της Σχολής δι’ υποβολής εγγράφου δηλώσεως υπογραφομένης υπό του ενδιαφερομένου φοιτητού. 3.Φοιτηταί, παραλείποντες όπως δηλώσωσιν εμπροθέσμως τα μαθήματα της προτιμήσεώς των, κατανέμονται συμμέτρως προς τας εμπροθέσμους δηλώσεις δια κληρώσεως διενεργουμένης υπό του Κοσμήτορος της Σχολής. Άρθρον 4. Εξαμηνιαία μαθήματα 1.Εξαμηνιαίον μάθημα λογίζεται το διδασκόμενον επί έν εξάμηνον εκάστου ακαδημαϊκού έτους, ων η διάρκεια καθορίζεται εν τη παρ. 2 του άρθρου 1 της παρούσης.  2.Η εξέτασις του εξαμηνιαίου μαθήματος διενεργείται αμα τη λήξει του οικείου εξαμήνου καθ’ ο εδιδάχθη το μάθημα τούτο, ήτοι μεταξύ της 1ης έως 15ης Φεβρουαρίου ή 1ης έως 15ης Ιουνίου. Ως δευτέρα περίοδος εξετάσεως εξαμηνιαίου μαθήματος ορίζεται η κατά μήνα Σεπτέμβριον τοιαύτη και από 16ης μέχρι της 30ης είτε πρόκειται περί εξαμηνιαίου μαθήματος του Α΄ εξαμήνου είτε του Β΄ ομοίου.  3.Το εξαμηνιαίον μάθημα βαθμολογείται αυτοτελώς και επί της ιδίας βαθμολογικής κλίμακος, ως το ετήσιον τοιούτον. Το αυτό ισχύει και δια την έκδοσιν του μέσου όρου βαθμολογίας, όστις προκύπτει εκ του αθροίσματος του βαθμού επιτυχίας επί των εξαμηνιαίων και ετησίων μαθημάτων, διαιρουμένου δια του αριθμού των μαθημάτων τούτων. 4.Ο εις τας εξετάσεις διδόμενος βαθμός είναι άριστα (10 και 9), λίαν καλώς (8 και 7), καλώς (6 και 5), μετρίως (4, 3 και 2) και κακώς (1και 0) Επιτυχών εν εκάστη εξετάσει θεωρείται ο λαβών τον βαθμόν τουλάχιστον καλώς πέντε (5). Σελ. 628,508 Τεύχος 675-Σελ. 36 Άρθρον 5. Τμηματικαί εξετάσεις 1.Αι τμηματικαί εξετάσεις διενεργούνται γραπτώς ή προφορικώς, ή γραπτώς και προφορικώς ή γραπτώς, πρακτικώς και προφορικώς κατά την κρίσιν του οικείου καθηγητού και αναλόγως της φύσεως του εξεταζομένου μαθήματος.  2.Φοιτητής ουδόλως ή λίαν ελλιπώς ασκηθείς εις μάθημα τι αποκλείεται της επακολουθούσης τμηματικής εξετάσεως εις το μάθημα τούτο. Η συμμετοχή δε του φοιτητού εις τας τμηματικάς εξετάσεις του ως άνω μαθήματος επιτρέπεται μόνον μετά την συμπλήρωσιν της εργαστηριακής ή κλινικής ασκήσεως. 3.Εις ην περίπτωσιν ή εργαστηριακή ή κλινική άσκησις των φοιτητών δεν κατέστη δυνατή λόγω ανεπαρκείας του οικείου εργαστηρίου ή κλινικής ή εις το αντίστοιχον μάθημα εξέτασις παραπέμπεται υποχρεωτικώς υπό της Σχολής εις το επόμενον έτος σπουδών. 4.Η επίδοσης του φοιτητού εις τα προαιρετικά μαθήματα και τα ειδικά φροντιστήρια εφ’ όσον αύτη δεν υπολείπεται της βάσεως, ήτοι του βαθμού καλώς πέντε (5), τίθεται υπ’ όψιν των εξεταστών καθηγητών των υποχρεωτικών μαθημάτων προ της προσελεύσεως των φοιτητών εις τας τμηματικάς εξετάσεις.  5.Φοιτηταί απορριπτόμενοι κατά την δευτέραν τμηματικήν εξεταστικήν περίοδον του μηνός Σεπτεμβρίου εις πλείονα των δύο εξαμηνιαίων μαθημάτων, θεωρούνται αποτυχόντες και υποχρεούνται να επαναλάβουν τα μαθήματα του αυτού έτους σπουδών κατοχυρουμένης της βαθμολογίας των εις α μαθήματα ούτοι έλαβον προβιβάσιμον βαθμόν. Άρθρον 6. Μεταφορά Μαθημάτων 1.Φοιτηταί, οφείλοντες μέχρι δύο εξαμηνιαία μαθήματα, λόγω απορρίψεώς των ή μη προσελεύσεώς των προς εξέτασιν, εγγράφονται εις το επόμενον έτος σπουδών, μεταφέροντες την εξέτασιν των μαθημάτων τούτων, ομού μετά των μαθημάτων του εις ο εγγράφονται ούτοι νέον έτος σπουδών. Εις τα ως άνω μαθήματα δεν υπολογίζονται τα μαθήματα εκείνα, ων η εξέτασις μετεφέρθη δι’ αποφάσεως της Σχολής εις το επόμενον έτος σπουδών λόγω μη πραγματοποιήσεως της εργαστηριακής ή κλινικής ασκήσεως των φοιτητών ένεκεν ανεπαρκείας του οικείου εργαστηρίου ή κλινικής κατά τα εν τη παρ. 3 του άρθρου 5 της παρούσης αναφερόμενα. Μάθημα μεταφερόμενον εις το τελευταίον έτος εξετάζεται ομού μετά των επί πτυχίω μαθημάτων.  2.Η εξέτασις, των κατά την προηγουμένην παράγραφον μεταφερομένων μαθημάτων διενεργείται εντός των κατά το άρθρον 4 της παρούσης οριζομένων εξεταστικών περιόδων και δη κατά μεν την περίοδον του μηνός Φεβρουαρίου των μαθημάτων Α΄ εξαμήνου κατά δε την περίοδον του Ιουνίου των μαθημάτων Β΄ εξαμήνου και κατά την περίοδον του μηνός Σεπτεμβρίου ενώπιον τριμελούς επιτροπής εκ καθηγητών. Η επιτροπή αύτη οριζομένη υπό του Κοσμήτορος της οικείας Σχολής. συγκροτείται εκ του διδάσκοντος το μάθημα και εξ ετέρων δύο καθηγητών, κατά προτίμησιν συγγενών μαθημάτων.  3.Δεν επιτρέπεται η μεταφορά μεταφερομένου μαθήματος. Φοιτητής απορριπτόμενος εις μεταφερόμενον μάθημα, θεωρείται αποτυχών, υποχρεούμενος να επαναλάβη τα μαθήματα του αυτού έτους σπουδών, κατοχυρουμένης της βαθμολογίας εις α μαθήματα έλαβεν ούτος προβιβάσιμον βαθμόν. Η παρούσα δημοσιευθήτω δια της Εφημερίδος της Κυβερνήσεως.  31.Ζ.δ.6 Σχολή Επιστημών Υγείας Παν/μίου Πατρών